
Naslov: Termo elektrarna Brestanica bo pokrivala izpad NEK
Napoved za voditelja:

V krški jedrski elektrarni se bo 1. oktobra začel redni remont, ki naj bi trajal 32 dni. V tem času moramo zagotoviti manjkajočo elektriko s povečano proizvodnjo doma, oziroma z nakupom na svetovnih trgih. Tam te energije ni več, poleg tega pa je njena cena zelo draga. Zato se v brestaniški termo elektrarni, ki deluje predvsem kot sistemska rezerva, pripravljajo tudi na možnost, da bodo obratovali z vsemi sedmimi agregati, ki imajo skupaj kar 406 MW moči, kar je več kot polovica elektrike, ki jo proizvede za slovenski trg krška nuklearka.

TERMO ELEKTRARNA BRESTANICA BO POKRIVALA IZPAD NEK
OBRATOVALA BO NA NAFTO, KI JE CENEJŠA KOT ZEMELJSKI PLIN

PETROL NAJ BI TEB DOBAVLJAL 30 DO 40 CISTERN NAFTE DNEVNO

Iz Brestanice Novinar GORAN ROVAN

Snemalec in montažer MILOŠ ŠANTEK
Termoelektrarna Brestanica sicer zagotavlja sistemsko rezervo slovenskega elektro sistema. Ob letošnjem remontu v nuklearki pa bo kot kaže poskrbela tudi za oskrbo s prepotrebno elektriko.
TOMO MALGAJ
DIREKTOR TERMOELEKTRARNE BRESTANICA

»Je predvideno povečano obratovanje TEB, torej, da nadomestimo energijo, ki bi jo Slovenija, torej elektro energetski sistem Slovenije pridobil iz nuklearne elektrarne. Zavisi od hidrologije. Če bo dobra hidrologija, kar je nekje pričakovat, bo obratovanja manj. Sicer se pa lahko zgodi, da tudi obratujemo cel mesec.«
Zaradi visokih cen in pomanjkanja plina v Brestanici že nekaj časa uporabljajo kot gorivo zgolj nafto. Te bodo zdaj potrebovali bistveno več kot doslej.

TOMO MALGAJ
DIREKTOR TERMOELEKTRARNE BRESTANICA

»Razširili bomo pretakališče za pretok avtocisternskih tovornjakov, tako da bomo zagotovil potrebne količine. Z Petrolom smo ravno v sklepanju pogodbe, tako da bo tudi dobava tekla nemoteno. Govorimo lahko tudi o 30 do 40 avtocistern na dan.«
V brestaniški  termoelektrarni zatrjujejo, da je njihovo obratovanje na nafto bistveno ceneje kot nakup elektrike na trgu. So pa tudi prisiljeni obratovati brez plina, saj tega ni na razpolago.

TOMO MALGAJ
DIREKTOR TERMOELEKTRARNE BRESTANICA

»Omejitev je glede količin plina. Ker vemo, da če Brestanica bi obratovala z vsemi agregati praktično posrkamo ves plin, ki ga ma plinovod na razpolago.« 
